കള്ളില് കഞ്ചാവിന്റെ സാന്നിധ്യം കണ്ടെത്തി തൊടുപുഴ റേഞ്ചിന് കീഴില് ഉള്ള 44 ഷാപ്പുകളുടെ ലൈസന്സ് സസ്പെന്ഡ് ചെയ്തു ഇടുക്കി: തൊടുപുഴ റേഞ്ചിന് കീഴില് പ്രവര്ത്തിക്കുന്ന 44 ഷാപ്പുകളുടെ ലൈസന്സ് സസ്പെന്ഡ് ചെയ്തു. കള്ളില് കഞ്ചാവിന്റെ അംശം കണ്ടെത്തിയതിനെത്തുടര്ന്നാണ് നടപടി എടുത്തിരിക്കുന്നത്. ജില്ലാ എക്സൈസ് മേധാവിയുടെ റിപ്പോര്ട്ടിന്റെ അടിസ്ഥാനത്തില് സംസ്ഥാന എക്സൈസ് കമ്മീഷണറാണ് നടപടി സ്വീകരിച്ചത്. സംഭവത്തില് ഏഴ് ദിവസത്തിനുള്ളില് ഷാപ്പ് ലൈസന്സികള് വിശദീകരണം നല്കണം. വിശദീകരണം തൃപ്തികരമല്ലെങ്കില് ലൈസന്സ് പൂര്ണമായും റദ്ദ് ചെയ്യും. കള്ളില് കഞ്ചാവിന്റെ സാന്നിധ്യം കണ്ടെത്തിയതിനെ തുടര്ന്നാണ് കള്ള് ഷാപ്പുകള്ക്കെതിരെയാണ് കേസെടുത്തത്. ലൈസന്സിമാര്ക്കും മാനേജര്മാര്ക്കുമെതിരെ ജാമ്യമില്ലാ വകുപ്പ് പ്രകാരമാണ് കേസെടുത്തത്. കഴിഞ്ഞ ഡിസംബറില് പരിശോധിച്ച കള്ളിലാണ് കഞ്ചാവിന്റെ സാന്നിധ്യം കണ്ടെത്തിയത്.The post കള്ളില് കഞ്ചാവിന്റെ സാന്നിധ്യം കണ്ടെത്തി തൊടുപുഴ റേഞ്ചിന് കീഴില് ഉള്ള 44 ഷാപ്പുകളുടെ ലൈസന്സ് സസ്പെന്ഡ് ചെയ്തു first appeared on MalayalamExpressOnline.